Publication: Magyar Közlöny
Issue: MK-1999-15 (Year: 1999, Number: 15)
Era: 1990-2004
Section: 
Paragraph Index: 3

1. Cikk A Budapesti Amerikai Nemzetközi Iskola (a továbbiakban: az Iskola) hatáskörét és munkamódszerét az Iskola alapító okirata határozza meg, amelynek összhangban kell állnia a jelen Megállapodás rendelkezéseivel. Az Iskola általános és középiskola tizennégy évfolyammal. Az Iskola által kiállított bizonyítványok megfelelnek az Amerikai Egyesült Államok iskolarendszerében kiadott bizonyítványoknak. A Magyar Köztársaság Kormánya és az Amerikai Egyesült Államok Kormánya (a továbbiakban: a Felek) megállapítják, hogy az Iskola jogi személyiséggel rendelkező közhasznú szervezet, amelynek székhelye a Magyar Köztársaság területén van. Az Iskola fenntartója: az Amerikai Nemzetközi Iskola Budapest Alapítvány (a továbbiakban: a Fenntartó). A Felek kijelentik, hogy az Iskola működésére, ha a Megállapodás másként nem rendelkezik, a magyar jogszabályok az irányadók.

Source: https://magyarkozlony.hu/hivatalos-lapok/0129f9465a243fbd8f807b7c0f39ec88c20b3334/dokumentumok/5d576ec931517920ac66d346f00be970dc94bb98/letoltes